<classify> Hatua hiyo imefuatia baada ya viongozi wa CECAFA kukutana jijini Nairobi na kuangalia jinsi wanaweza kutoa unafuu kwa nchi zinazoandaa mashindano ya CECAFA na kunufaika.Akijibu maswali ya waandishi wa habari juzi, Tenga alisema kuanzia sasa nchi ambazo zitakuwa zinaandaa mashindano hayo hata kama hazina udhamini mashindano yatakuwa yanafanyika.Alisema na hata ikiwa muandaaji bado atatafuta udhamini peke yake fedha zitakuwa za waandaaji wa michuano ambao ni nchi husika hivyo Cecafa haitapata kitu.Tumeliangalia hilo ili nchi itakayochaguliwa kuandaa mashindano isitafute visingizio kuwa haina udhamini, nafasi ni yao hata kama hakuna lazima yatafanyika hivyo hivyo, alisema.Tenga alisema pia muandaaji wa michuano hiyo atapewa nafasi ya kuingiza timu nyingi kwa manufaa ya nchi husika.Sio ajabu kukosa udhamini katika mashindano lakini wajibu wetu ni kuhakikisha tunaendeleza soka katika ukanda wetu, tutajitahidi mashindano yawe yanafanyika na muandaaji ananufaika, alisema na kuongeza kuwa kinachotakiwa ni mashirikisho kufanya kazi kwa uwazi.Akiulizwa kuhusu Rwanda kujiondoa kuandaa mashindano ya mwaka huu ya Kagame Cup, Tenga alisema hawezi kuwalaumu zaidi atawashukuru kwa kuwa walishiriki kikamilifu kuandaa mengi yaliyopita kama ilivyo kwa Tanzania.  <topic>: michezo 